open-index/open-wikipedia-markdown huggingface dataset:
Սամարա (Իրաք)

**Սամարա** ( سامراء‎), քաղաք Իրաքում, Տիգրիս գետի արևելյան ափին, Բաղդադից 125 կմ հեռավորության վրա։ 2002 թվականի տվյալներով նրա բնակչությունը կազմում էր 201 հազար 700 բնակիչ։ Քաղաքը 41.5 կմ տարածությամբ ձգվում է Տիգրիս գետի երկայնքով, այն արևելքից և հարավից պատերի փոխարեն պաշտպանվում է հին ոռոգման ջրատարներով։

## Պատմություն
Սամարայի տարածքը բնակեցված է հնագույն ժամանակներից։ Ավերակների մեջ կարելի է հանդիպել մեր թվարկությունից առաջ 5-րդ դարին վերաբերող կառույցներ։ Սամարյան մշակույթը համարվում է Էնեոլիթյան մշակույթի ժառանգորդը։ Քաղաքային բնակչությունը այստեղ ավելի ուշ է առաջացել։ Միապետներից առաջինը այս վայրը հավանության է արժանացրել Խոսրով Ա Սասանյանը, ով շրջակայքում կառուցել է որսորդական ամրոց։ 833 թվականին հնագույն նախաիսլամական բնակչության վայրում կառուցվել է ներկայիս քաղաքը։ 836 թվականին խալիֆ Մութասիմի օրոք մամլուքները (Աբբասյան խալիֆայության զինվոր-ստրուկներ) Բաղդադում ապստամբություն հրահրեցին, որը ստիպեց խալիֆին տեղափոխվել հյուսիս։ Ավելի ուշ թուրք զինվորները իրենք սկսեցին գահ բարձրացնել նոր խալիֆներ, ինչը հանգեցրեց անարխիայի։ Երբ խալիֆ Մութասիմը խալիֆայության մայրաքաղաքը նորից տեղափոխեց Բաղդադ, Սամարան շարունակում էր մնալ իսլամական աշխարհի մայրաքաղաքը մինչև 892 թվականը։

Սամարան համարվում է շիաների սրբազան քաղաք պայմանավորված նրանով, որ Ասկարիի ոսկեկատար մզկիթում հանգչում է Ասկարիի երկու իմամների աճյունները։

## Հուշարձաններ
Ալ-Մութասիմի իրավահաջորդ, խալիֆ ալ-Վասիկը Սամարայում հիմնել է Մեծ մզկիթ իր հայտնի պարորաձև մինարեթով 52 մետր բարձրությամբ և 33 մետր լայնությամբ։ Այն ժամանակ համարվում էր իսլամական աշխարհի ամենախոշոր կառույցը։ Խալիֆայության մայրաքաղաքից պահպանվել են քիչ թե շատ վնասված տեսքով հուշարձաններ, այդ թվում երկու պալատ, որոնց մակերեսը կազմում էր 125-211 հա, իսլամական մշակույթի պատմության մեջ խոշորագույն պալատական կառույցները։
:

Աբբասական դարաշրջանի ճարտարապետական հուշարձանները (42 պալատների ավերակներ, չորս մզկիթներ, երեք խալիֆների դամբարաններ, լքված հյուսիսային քաղաքի մնացորդները ութանկյան տեսքով) հանդիսանում են Համաշխարհային ժառանգության՝ ՅՈՒՆԵՍԿՕ-ի օբյեկտներ։ Դրանց քիչ մասը համարվում է պեղումների օբյեկտ, որի սկիզբը դրել են գերմանացի հնագետները 1911 թվականին։

## Ծանոթագրություններ

Կատեգորիա:Իրաքի քաղաքներ
Կատեգորիա:Սրբազան քաղաքներ
Շտուտգարտի պետական օպերային թատրոն

**Շտուտգարտի պետական օպերային թատրոն** (), օպերային թատրոն Գերմանիայի Շտուտգարտ քաղաքում։

## Պատմություն
Շտուտգարտի պետական օպերային թատրոնը Շտուտգարտի պետական թատրոնի մաս է կազմում։ Շտուտգարտի պետական թատրոնը եռաճյուղ թատերական համալիր է (օպերա, դրամատիկական թատրոն և բալետ)։ Եվրոպայի ամենամեծ թատրոնն է։ Օպերային թատրոնը հայտնի է եղել որպես Grosses Haus, նախագծել է Մաքս Լիտմանը, բացվել է 1912 թվականին։ Թատրոնն ունի 1,404 նստատեղ և շուրջ 250.000 հանդիսատես յուրաքանչյուր սեզոնին։ Օպերային թատրոնի շենքը գերմանական օպերային թատրոնների այն հազվագյուտ շենքերից է, որ չի քանդվել Երկրորդ համաշխարհային պատերազմի ժամանակ։ Ավելի փոքր դրամատիկական թատրոնը (kleines Haus), որտեղ տեղի է ունեցել Ռիխարդ Շտրաուսի «Ariadne auf Naxos» օպերայի պրեմիերան, ավերվել է պատերազմի ժամանակ, և փոխարինվել է ժամանակակից շենքով, որը կառուցվել է 1959-1962 թվականներին։ Օպերային թատրոնի շենքում է գտնվում նաև Շտուտգարտի բալետի թատրոնը։

17-րդ դարից ի վեր Շտուտգարտը եղել է կարևոր օպերային կենտրոն և պատերազմից հետո կրկին վերականգնել է իր դիրքը, հատկապես ժամանակակից ստեղծագործությունների համար։ Այստեղ են կայացել Կառլ Օրֆի երեք օպերաների պրեմիերաները։ Կազմակերպության անվանումը կապված է այնպիսի գործիչների հետ, ինչպիսիք են Վիլեն Վագները, Գյունթեր Ռեներտը, Հանս Վերներ Հենցը և Ֆիլիպ Գլասը։

1994 (առաջին), 1998, 1999, 2000, 2002 և 2006 թվականներին` Քլաուս Զեհելայնի կառավարման օրոք գերմանական «Opernwelt» ամսագրի կողմից թատրոնն արժանացել է Տարվա օպերային թատրոն պարգևին։ 1991-2000 թվականներին թատրոնը Պամելա Ռոզեմբերգի հետ համատեղ ղեկավարել է Էյտան Պեսեն, ով տնօրեն է աշխատել 2001-2006 թվականներին։

## Գրականություն
* Bauman, Thomas and Koegler, Horst: "Stuttgart", New Grove Dictionary of Opera, ed. Stanley Sadie (London, 1992) ISBN 0-333-73432-7

## Տես նաև
* Շտուտգարտի պետական թատրոն
* Շտուտգարտի բալետի թատրոն
## Ծանոթագրություններ

## Արտաքին հղումներ
* Շտուտգարտի պետական օպերային թատրոնի կայքը

Կատեգորիա:Գերմանիայի թատրոններ
Նապոլեոնի դամբարան

մինի|Նապոլեոնի դամբարանը
**Նապոլեոնի դամբարան**, հուշարձան, կանգնեցված Փարիզի Հաշմանդամների տանը, որտեղ պահվում են Նապոլեոն Բոնապարտի մասունքները։

Նապոլեոնը մահացել է 1821 թվականին, երբ աքսորված էր Ատլանտյան օվկիանոսի հարավում գտնվող Սուրբ Հեղինե կղզի։ Մահից հետո աճյունը տեղափոխվել է Ֆրանսիա՝ Փարիզի հաշմանդամների տանը նրա համար կառուցված դամբարանում։ 1861 թվականին կայսեր աճյունը տեղափոխվեց դամբանաքարի մեջ, որի վրա նրա մարտական հաղթանակների թվարկումն է։

Նապոլեոնի աճյունն ամփոփված է իրար մեջ մտնող 6 դագաղի մեջ։ Ներքին դագաղը երկաթից է և պատված է անագով, երկրորդը կարմիր փայտից է, երրորդն ու չորրորդը կապարից են, հինգերորդը՝ սև փայտից, և վերջինը՝ կաղնու փայտից։ Այժմ նրա շուրջ Ֆրանսիայի այլ ականավոր զորավարների գերեզմաններ էլ կան։
Պիեզոէլեկտրիկներ

thumb|right|Էլեկտրական լարվածության առաջացումը պիեզոէլեկտրիկի միջոցով

**Պիեզոէլեկտրիկներ** (հունարեն "պիեզո" ՝ ճնշել բառից ), դիէլեկտրիկներ, որոնցում դիտվում է պիեզոէֆեկտ, այսինքն՝ դիելէկտրիկներ, որոնք կարող են դեֆորմացիայի ազդեցությամբ էլեկտրական լիցք մակածել իրենց մակերևույթին (ուղիղ պիեզոէֆեկտ) կամ դեֆորմացվել արտաքին էլեկտրական դաշտի ազդեցությամբ (հակառակ պիեզոէֆեկտ)։ Այս երկու էֆեկտները բացահայտել են Ժակ և Պիեռ Կյուրի եղբայրները 1880-1881 թվականներին։

Պիեզոէլեկտրական բյուրեղի օրինակ է քվարցը,  որի տարրական բջիջը պարունակում է սիլիցիումի օքսիդի երեք մոլեկուլ։ Քվարցի բյուրեղում  չդեֆորմացված վիճակում յուրաքանչյուր բջջի  էլեկտրական մոմենտը զրո է,  քանի որ երեք մոլեկուլների էլեկտրական մոմենտների կազմած անկյունները 120° են։

## Կիրառություններ
Պիեզոէլեկտրիկներն ունեն լայն կիրառություններ գիտական տարբեր հետազոտություններում, բժշկության մեջ, տեխնիկայում և առօրյա կյանքում։ Գործնական կիրառություններից է պիեզոէլեկտրիկների, օրինակ քվարցի օգտագործումը ձայնի վերարտադրման և ուժեղացման սարքերում։

Եթե քվարցե թիթեղը զետեղենք երկու զուգահեռ մետաղե էլեկտրոդների միջև և էլեկտրոդներին լարում կիրառենք ( այսինքն ՝ քվարցե թիթեղի ներսում էլեկտրական դաշտ ստեղծենք ), քվարցե թիթեղը կդեֆորմացվի։ Եթե էլեկտրոդներին  կիրառված  լարումը փոփոխական է և այնպիսի պարբերությամբ, որը համընկնում է քվարցե թիթեղի սեփական տատանումների պարբերությանը, ապա թիթեղում ծագում են ուժեղ (մեծ լայնույթով ) մեխանիկական  տատանումներ։ Այդպիսի քվարցե թիթեղը մեխանիկական ալիքների (ձայնի) հզոր աղբյուր է։

Պիեզոէլեկտրական երևույթի վրա է հիմնված այսպես կոչված պիեզոէլեկտրական ճնշաչափի աշխատանքը։  Ճնշաչափը ցույց է տալիս քվարցե թիթեղի նիստերին երևան եկած լիցքին համապատասխանող ճնշումը։ Պիեզոէլեկտրական ճնշաչափները հնարավորություն են տալիս չափելու շատ մեծ (մինչև 100ՄՊա) ճնշումներ։

## Տես նաև
* Պիեզոէլեկտրականություն
* Պիեզոէլեկտրական փոխակերպիչ

## Ծանոթագրություններ

Կատեգորիա:Էլեկտրական երևույթներ
Կատեգորիա:Պինդ մարմնի ֆիզիկա
Միխայլո Մեսարովիչ

**Միխայլո Մեսարովիչ** (, ), սերբ գիտնական, համակարգային ճարտարագիտության և մաթեմատիկայի պրոֆեսոր Case Western Reserve University-ում։ Հայտնի է որպես համակարգերիկ ընդհանուր տեսության կառուցման մաթեմատիկական նոր մոտեցումների հեղինակ։ Ղեկավարել է ՅՈՒՆԵՍԿՕ-ի երկրագնդի համաշխարհային փոփոխություններով զբաղվող խումբը։ Հռոմի ակումբի անդամ է։

## Հրապարակումներ
Մեսարովիչը հրապարակել է մի քանի գիրք և բազում հոդվածներ։
* 1960. *Multi-variable Control Systems*. MIT Press.
* 1962. *General Systems Theory and Systems Research Contrasting Conceptions of Systems Science*. (ed.) Proceedings from the Second System Symposium.
* 1964. *Foundations for a General Systems Theory*. (ed.)
* 1968. *Systems Theory and Biology*. (ed.). Springer Verlag.
* 1970. *Non-Numerical Problem Solving*. with R. Banerji (ed.), Springer Verlag, 1970.
* 1970. *Theory of Multi-level Hierarchical Systems*. With D. Macko and Yasuhiko Takahara. Academic Press.
* 1972. *Mathematical Theory of General Systems*. With Y. Takahara. Academic Press.
* 1972. *Organization Structure: Cybernetic Systems Foundation*. IFSR Int’l. Series on Systems Science and Engineering, Vol. 22. Kluwer, Academic Publishers.
* 1972. *Systems Approach and the City*. Edited with Arnold Reisman. North Holland Publishing Co., Amsterdam.
* 1974. *Mankind at the Turning Point*. With Eduard Pestel. Dutton, Second Report to the Club of Rome.
* 1975. *General Systems Theory: Mathematical Foundations*. With Yasuhiko Takaraha.
* 1994. *Abstract Systems Theory*, Springer

հոդվածներ.
* 1996. «Cybernetics of global change: human dimension and managing of complexity». With David L. McGinnis and A. West Dalton. UNESCO MOST policy papers 3, 43 p.

## Ծանոթագրություններ

## Արտաքին հղումներ
* , копия) () Միխայլո Դ. Մեսարովիչ, 2005.
* Գլխավոր էջ Քեյզ արևմտյան ռեզերվային համալսարանի  կենսաբանական համակարգերի մասին. ''(քեշ տարբերակкэшированную версию'').

Կատեգորիա:Ճարտարագետներ
Կատեգորիա:Մաթեմատիկոսներ այբբենական կարգով
Կատեգորիա:Սերբ գիտնականներ
Իոանիս Իկոնոմու

**Իոանիս Իկոնոմու** (, 1964, Հերակլիոն, Կրետե, Հունաստան), հույն թարգմանիչ և լեզվաբան, 2002 թվականից՝ Եվրոպական խորհրդարանի թարգմանիչը։

Համարվում է պոլիգլոտի ժամանակակից ուշագրավ օրինակ։ Իոանիս Իկոնոմուն տիրապետում է 32 լեզուների, չնայած, որ իր մայրենի լեզուն հունարենն է։ Բացի հունարենից, նա խոսում է նաև Եվրոպական Միության 24 պաշտոնական լեզուներից 21-ով։

Այդ երեք լեզուներ չիմանալը նա պատճառաբանում է, որ լիտվերենը մոռացել է, իսկ մալթերենի և գալիսերենի սովորելու համար ժամանակը չի հերիքում։ Նա խոսում է նաև հին լեզուներով, այդ թվում լատիներենով, հին անգլերենով, հին իռլանդերենով և հին պարսկերենով։

Նա կատարել է ավելի քան 2,500 թարգմանություն Եվրոպական խորհրդարանում, հիմնականում՝ հունարեն, գերմաներեն և ֆրանսերեն լեզուներով։

## Կենսագրություն
Իոանիս Իկոնոմուն ծնվել է 1964 թվականին Հունաստանի Կրետե կղզու մայրաքաղաք Հերակլիոնում։ Դեռ փոքր հասակից առանձնակի սեր է ունեցել օտար լեզուների հանդեպ։

Իր սովորած առաջին օտար լեզուն եղել է գերմաներենը, որը նա սովորել է դեռևս 7 տարեկան հասակում։ Նա ասում է, որ գերմաներեն խոսել իրեն սովորեցրել է գերմանացի մի կին, ով տեղափոխվել էր Կրետե ապրելու։ 10 տարեկան հասակում նա սկսել է ուսումնասիրել իտալերեն լեզուն։ Իոանիսի դասընկերները փորձում էին սովորել իտալերեն և վերջինս գերզանցել է նրանց։ Արդեն 13 տարեկան հասակում Իոնանիսը խոսում էր ռուսերեն լեզվով։ Իր ռուսերեն սովորելու շարժարիթը նա ներկայացնում է սերը Դոստաևսկու ստեղծագործությունների նկատմամբ։

14 տարեկանում նա սկսում է ուսումնասիրել տարօրինակ թվացող մի լեզու՝ սվահիլի, որը կիրառական էր Արևելյան Աֆրիկայի երկրներում։ 16 տարեկանում բավականին դժվարությամբ սովորել է թուրքերեն։ Այս տարիներին Հունաստանում թուրքերեն դասագրքեր չկային և նրա ծնողները ստիպված էին ուսուցիչ գտնել Հյուսիսային Կիպրոսից։

Թուրքերենից հետո նա սովորել է արաբերեն, իսկ հետո՝ 18 տարեկանում նաև ուրդու, հինդի և սանսկրիտ։ Չափահաս հասակում նա խորապես ուսումնասիրել է եվրոպական լեզուները։ Բացի նշված լեզուներից ներկայումս նա խոսում է նաև խորվաթերեն, ֆիններեն, նորվեգերեն, ադրբեջաներեն, եբրայերեն, չինարեն, լեհերեն, դանիերեն, լատիշերեն, էստոներեն, շվեդերեն, իսպաներեն, ֆրանսերեն, անգլերեն, նիդերլանդերեն, բուլղարերեն, չեխերեն և այլ լեզուներով։

Չինարենը հույն թարգմանչի ամենասիրած լեզուն է։ Սովորել է Սալոնիկի Արիստոտելի համալսարանի լեզվագիտության ֆակուլտետի արևելյան լեզուների բաժնում, այնուհետև՝ Ամերիկայի Միացյալ Նահանգների Կոլումբիայի համալսարանում։

Այնուհետև սովորում է Հարվարդի համալսարանի հնդեվրոպական լեզուներ և գրականություն ֆակուլտետը։ Ամուսնացած է Տոմեկ անունով մի լեհուհու հետ։

## Ծանոթագրություններ

Կատեգորիա:Հույն թարգմանիչներ
Կատեգորիա:1964 ծնունդներ
Կատեգորիա:Հերակլիոն քաղաքում ծնվածներ
Կատեգորիա:Հարվարդի համալսարանի շրջանավարտներ
Կատեգորիա:Պոլիգլոտներ
Կատեգորիա:20-րդ դարի թարգմանիչներ
Կատեգորիա:Կոլումբիայի համալսարանի շրջանավարտներ
Կատեգորիա:Սալոնիկի համալսարանի շրջանավարտներ
Երևանի թիվ 181 հիմնական դպրոց

**Երևանի հ. 181 հիմնական դպրոց**, հանրակրթական դպրոց Երևանի Մալաթիա-Սեբաստիա վարչական շրջանում։

## Պատմություն
Հիմնադրվել է 1982թ. որպես N 181 միջնակարգ դպրոց։ ՀՀ կառավարության որոշմամբ 2009թ. դարձել է հիմնական։ Դպրոցը ռուսերենի խորացված ուսուցմամբ է։ Ռուսերենից բացի՝ ուսուցանվում է ևս 3 օտար լեզու՝ անգլերեն, ֆրանսերեն, գերմաներեն։ Շենքը տիպային է` եռահարկ երեք մասնաշենքերով, հիմնանորոգված է, բարեկարգ։ Դպրոցն ունի 3 կահավորված մարզադահլիճ, նիստերի դահլիճ, գրադարան, 2 համակարգչային սենյակ`էլեկտրոնային գրատախտակով, 14 սանհանգույց` ժամանակակից վերանորոգմամբ։

Շուրջ 10 տարի է, ինչ դպրոցի աշակերտները բարեկամացել են 9 զոհված ազատամարտիկ­ների ընտանիքների հետ, կազմակերպում են հերոսներին նվիրված ցերեկույթներ, այցելում են նրանց շիրիմներին։ Դպրոցի բակում տեղադրված է արցախյան պատերազմում զոհված շրջանավարտների հիշատակն հավերժացնող աղբյուր-հուշարձան։

Ուկրաինահայ բանաստեղծուհի Անահիտ Սարգսյանի ջանքերով, որը զբաղվում է հայապահպանության խնդիրներով Սփյուռքում,
Դեր-Զորի սգո բլուրներից հայ նահատակների ոսկորներ են բերվել, որոնք պատշաճ ձևով հողին են հանձնվել դպրոցի տարածքում։
շրջափակել|400px|կենտրոն

Կատեգորիա:Երևանի դպրոցներ
Լևոն Մինասյան (երաժիշտ)

**Լևոն Մինասյան** (), ֆրանսահայ երաժիշտ, կոմպոզիտոր և դուդուկահար։

Նա հեղինակն է այնպիսի ֆիլմերի երաժշտության, ինչպիսիք են *[[Մայրիկ (ֆիլմ)|Մայրիկը]]* և *[[Քրիստոսի չարչարանքները|Քրիստոսի Չարչարանքները]]։ *Լևոն Մինասյանը համագործակցում է Շառլ Ազնավուրի, Էլեն Սեգարայի, Պիտեր Գեբրիելի, Արմանդ Ամարի և Սթինգի հետ։

## Դիսկոգրաֆիա
* 1998, Լևոն Մինասյան և ընկերներ, Դուդուկը սահմաններից դուրս (Lévon Minassian and Friends, The Doudouk beyond borders)
* 2006, Լևոն Մինասյան և Արմանդ Ամար, երգեր աշխարհից այնկողմ (Lévon Minassian & Armand Amar, Songs from world apart)

## Մրցանակներ
* 2003 թ. Chevalier of the Ordre des Arts et des Lettres

## Արտաքին հղումներ
* 

Կատեգորիա:Ֆրանսահայ երաժիշտներ
Կատեգորիա:Հայ դուդուկահարներ
Կատեգորիա:Ֆրանսահայ կոմպոզիտորներ
Ջիհանգիր (մզկիթ)

thumb|250px|Շեհզադե Ջիհանգիրի մզկիթը Բոսֆորի եվրոպական ափին, փետրվար 2013
**Ջիհանգիր մզկիթ** (), գործող մզկիթ Ստամբուլի Բեյօղլու շրջանի Ջիհանգիր թաղամասում։ Մզկիթը ամբողջովին վնասվել էր հրդեհի արդյունքում։ Վերջինիս տեղանքում սուլթան Աբդուլ Ազիզի կարգադրությամբ Սարգիս Բալյանը կառուցել է նեոդասական օսմանյան ոճի մզկիթ։ Գտնվում է Բոսֆորի եվրոպական ափից։

## Պատմություն
Ջիհանգիր մզկիթը կառուցվել է օսմանյան սուլթան Սուլեյման I֊ի հրամանով՝ հայ ճարտարապետ Միմար Սինանի կողմից 1559 թվականին։ Մզկիթը կառուցվել է ՝ ի հիշատակ Սուլեյմանի որդու Շեհզադե Ջիհանգիրի պատվին։ Մզկիթը մի քանի անգամ կործանվել է հրդեհների և երկրաշարժերի արդյունքում, սակայն վերակառուցվել է։ Վերջին անգամ մզկիթը ամբողջությամբ վերականգնվել է Սարգիս Բալյանի կողմից՝ օսմանյան սուլթան Աբդուլ Ազիզի հրամանով 1874 թվականին։ Նոր մզկիթը ունի քառակուսի տեսք՝ բարձր գմբեթներով։ Մինարեթը, որը գտնվում է մզկիթից արևելք, կառուցվել է 1928 թվականին։ Մզկիթը շենքը նաև վերակառուցվել է 1889 թվականին՝ օսմանյան սուլթան Աբդուլ Համիդ II֊ի հրամանով։

## Պատկերասրահ

Şehzade Cihangir Camii 4.JPG
Şehzade Cihangir Camii 1880-1893.jpg|Ջիհանգիր մզկիթը (1880-1893)


## Ծանոթագրություններ

## Գրականություն
* 

## Արտաքին հղումներ
* Cihangir Camii , beyoglumuftulugu.gov.tr, erişim 26 Şubat 2013
* Şehzade Cihangir Camii , envanter.gov.tr, erişim 26 Şubat 2013

Կատեգորիա:Միմար Սինանի նախագծած կառույցներ
Կատեգորիա:Սուլեյման I
Կատեգորիա:Ստամբուլի մզկիթներ
Մարիա Ջիովաննա Կլեմենտի

**Մարիա Ջիովաննա Կլեմենտի** (, ), իտալացի նկարիչ։ Ստեղծել է դիմանկարներ։

## Կենսագրություն
Մարիա Ջիովաննա Կլեմենտին ծնվել է Թուրինում վիրաբույժի ընտանիքում։ Սովորել է Թուրինում, պալատական նկարիչ Ջիովաննի Բատտիստա Կուրլանդոյի մոտ, ով նրան խորհուրդ է տվել մասնագիտանալ դիմանկարչության մեջ։ Ամուսնացել է Ջուզեպպե Բարտոլոմեո Կլեմենտիի հետ։ 1733 թվականին ամուսնու հետ բնակվել է Կառլո Ջակինտո Ռոերի պալատում։ Պահպանված աղբյուրները վկայում են, որ 1722 թվականից նա աշխատել է պալատում, ստեղծել Սավոյ թագավորական ընտանիքի անդամների դիմանկարները։

## Պատկերասրահ

Maria Giovanna Battista Clementi, La Clementina, Portrait of Victor Amadeus II of Savoy, during the siege of Turin (1706), Reggia di Venaria (from Castle of Racconigi).jpg|Վիտտորիո Ամեդեո II Սավոյացի
Clementi - Charles Emmanuel III in coronation robes, Palazzo Madama.jpg|Կառլո Էմանուել III Սավոյացի
Clementi - Polixena, reina de Cerdeña - Museo Cerralbo.jpg|Պոլիսենա դ'Ասիա Ռեյնֆելս Ռոնեբուրգ
Clementi, attributed to - Victor Amadeus III.jpg|Վիտտորիո Ամեդեո III Սավոյացի
Peter I by Clementi.jpg|Պիետրո իլ Գրանդե


## Ծանոթագրություններ

Կատեգորիա:17-րդ դարի իտալացի նկարիչներ
Կատեգորիա:Իտալացի արվեստագետներ
Կատեգորիա:Իտալացի նկարիչներ
Կատեգորիա:Իտալացի նկարչուհիներ
Շեհզադե Ջիհանգիր

**Շեհզադե Ջիհանգիր** (, ; ), օսմանյան սուլթան Սուլեյման I֊ի և նրա հարճ Ռոքսելանայի կրտսեր որդին։ Շեհզադե Ջիհանգիրի պատվին է կոչված Ստամբուլի թաղամասերից մեկը և Ջիհանգիր մզկիթը։

## Կենսագրություն
Շեհզադեն ծնվել է 1531 թվականին Ստամբուլում։ Եղել է Սուլեյման I-ի վեցերորդ և Ռոքսելանայի հինգերորդ զավակը։ Ավանդույթի համաձայն, Ջիհանգիրը դաստիարակվել է պալատում։ Շեհզադեն ունեցել է բնածին արատ՝ կուզ։ Հաշվի առնելով սա՝ Ջիհանգիրը չի ձգտել օսմանյան գահին։ Սակայն Ջիհանգիրը եղել է ուսյալ անձ, որը հետաքրքրվել է գեղագրությամբ, գրել է բանաստեղծություններ **Զարիֆի** () կեղծանվամբ։ Օսմանյան պատմիչների վկայությամբ մշտապես ունեցել է երկար զորւյցներ հոր հետ։ Չնայած ֆիզիկական թերություններին, ունեցել է հարճ։ Կա վարկած, որ Շեհզադե Ջիհանգիրը կապված է եղել իր եղբոր՝ Շեհզադե Մուստաֆայի հետ (Սուլեյմանի և Մահիդևրան սուլթանի որդին)։ Սակայն պետք է նկատել, որ Մուստաֆան լքել է մայրաքաղաքը, երբ Ջիհանգիրը ընդամենը երկու տարեկան էր։

## Մահ
Ջիհանգիրը մահացել է 23 տարեկան հասակում Հալեպում՝ իր եղբոր Շեհզադե Մուստաֆայի գլխատվելուց մի քանի շաբաթ անց։ Լեգենդը ասում է, որ Ջիհանգիրը չի դիմացել իր եղբոր կորստի ցավին։ Թաղված է Ջիհանգիր մզկիթում՝ իր եղբոր Շեհզադե Մեհմեդի կողքին։

## Շեհզադե Ջիհանգիրի կերպարը կինեմատոգրաֆիայում
* Թուրքական «Հյուրեմ սուլթան» հեռուստասերիալում Ջիհանգիրի դերը մարմնավորել է Էնգին Հեփիլերին։
* «Հոյակապ դար» հեռուստասերիալում Ջիհանգիրի դերը կատարել է Թոլգա Սարըթաշը։

## Ծանոթագրություններ

Կատեգորիա:Անձինք:Ստամբուլ
Կատեգորիա:Թուրք բանաստեղծներ
Կատեգորիա:Սուլեյման I
Կատեգորիա:Օսմանյան արքայատոհմ
Կատեգորիա:Օսմանյան կայսրության անձինք
Կատեգորիա:Օսմանյան կայսրության թուրքեր
Կատեգորիա:Օսմանյան կայսրության ուկրաինական ծագմամբ բնակիչներ
Անդամանյան ծով

**Անդամանյան ծով** (, , ), կիսափակ ծով Հնդկական օվկիանոսում։ Այն արևելքում գտնվում է Հնդկաչին և Մալակկա թերակղզիների, հարավում Սումատրա կղզու, արևմուտքում՝ Անդամանյան և Նիկոբարյան (որոնք բաժանում են Բենգալական ծոցից) կղզիների միջև։ Հյուսիսում ձգվում է մինչև Իրավադի գետի դելտան։ Մալակկայի նեղուցով միանում է Հարավչինական ծովին։ Անդամանյան ծովի տարածքը 605 հազար կմ² է, միջին խորությունը 1043 մետր իսկ առավելագույնը՝ 4507 մետր։ Միջին ծավալը 660 հազար կմ³ է։ Աղիությունը կազմում է ամռանը 31,5-32,5 ‰, ձմռանը՝ 30,0-33,0 ‰, հյուսիսային հատվածում մուսոնների հետևանքով 20-25 ‰ է։ Մակընթացություններն այստեղ կեսօրային են. ալիքի բարձրությունը հասնում է մինչև 7.2 մետրի։

Ենթադրվում է, որ Անդամանյան ծովի անունը ծագում է մալայզիական Անդումանա աստվածության անունից։

Իր հանգիստ ջրերով հայտնի Անդամանյան ծովի խորքում կա հանգած հրաբուխ։

2004 թվականի դեկտեմբերին 26-ին, տեղական ժամանակով ժամը 07:58:53-ին ծովում տեղի ունեցավ ավերիչ երկրաշարժ, որն առաջացրեց ցունամի։ Մարդկային զոհերի թիվն հասավ 300.000-ի։

## Ռելիեֆ
Անդամանյան ծովի հատակի ռելիեֆում տիրապետում են ավազներն ու կավերը։ Հյուսիսից հարավ ձգված է ակտիվ հրաբխային աղեղը (ստորջրյա հրաբուխներ, Բարրեն և Նարկոնդամ կղզիներ)։

## Կլիմա
Այստեղ կլիման արևադարձային է, խոնավ, մուսոնային։ Ջրի մակերևույթի ջերմաստիճանը ձմռանը հասնում է 27,5&nbsp;°C, իսկ ամռանը՝ 30&nbsp;°C: Խորջրյա հատվածում ջերմաստիճանը նվազում է ընդհուպ 4,8-5&nbsp;°C (1600 մետրից խորունկ)։ Տեղումների միջին տարեկան քանակը կազմում է 3000 մմ։ Հոսանքները ձմռանը դեպի հարավ-արևմուտք և արևմուտք են ձգվում, իսկ ամռանը՝ արևելք և հարավ-արևելք։ Անդամանյան ծովն առանձնանում է մեծամասշտաբ ներքին ալիքներով։ Ջրի միջին ջերմաստիճանը փետրվարին կազմում է 26-ից 28&nbsp;°C, իսկ մայիսին՝ 29&nbsp;°C:

## Ֆաունա
Անդամանյան ծովի կենդանական աշխարհը բավականին հարուստ է՝ շուրջ 400 տեսակի ձկներ են այստեղ ապրում։ Ինչպես նաև հանդիպում են իրավադի դելֆիններ, դյուգոն, թռչող ձկներ, հարավային ծովատառեխ, խութային ձկներ և այլն։

## Նավահանգիստներ
Անդամանյան ծովի հիմնական նավահանգիստներն են համարվում Մյանմայում՝ Յանգոնը, Մալայզիայում՝ Պենանգը։

## Տնտեսություն
Ծովում տարածված է ձկնորսությունը։ Հատկապես այստեղ շատ են որսում և բուծում կակղամորթերին։ Ծովում զարգացած թ մարգարիտի արդյունահանումը։

### Նավարկություն
Անդամանյան ծովը հնուց համարվում է ամենակարևոր տրանսպորտային հանգույցներից մեկն աշխարհում։ Դեռևս 8-րդ դարում Անդամանյան ծովով ակտիվորեն սկսեցին նավարկել Հնդկաստանի և Շրի Լանկայի առևտրական նավերը արևմուտքում։ Այս ծովով է անցնում դեպի Սինգապուր մեկնող ծովային ուղին։

### Ձկնորսություն
Հիմնական տեսակներից են սկումբրիան, անչոուսը և այլն։

## Տես նաև
* Անդամանյան կղզիներ

thumb|center|820px|Կո Տապու, Թաիլանդ

## Ծանոթագրություններ

## Արտաքին հղումներ
* Андаманское море

Կատեգորիա:Ասիայի ծովեր
Կատեգորիա:Թաիլանդի աշխարհագրություն
Կատեգորիա:Ինդոնեզիայի ծովեր
Կատեգորիա:Ծովեր այբբենական կարգով
Կատեգորիա:Հնդկական օվկիանոս
Կատեգորիա:Հնդկական օվկիանոսի ծովեր
Կատեգորիա:Հնդկաստանի աշխարհագրություն
Կատեգորիա:Մալայզիայի ծովեր
Կատեգորիա:Մյանմայի աշխարհագրություն
Գեորգի III (Իմերեթի թագավոր)

**Գեորգի III** (, ), Բագրատունիների դինաստիայից, եղել է Իմերեթիի արքայատնից 1605-1639 թվականներին։ Գեորգին եղել է խորթ եղբայրը Իմերեթի Ռոստոմի։ Նրա հեղինակությունը լրջորեն ընկել է Լեվան II Դադյանի՝ Մեգրելիի իշխանի պատճառով, որի ազդեցությունը տարածվում էր Արևմտյան Վրաստանի վրա։ Գեորգին փորձել է սահմանափակել նրա իշխանությունը, բայց չի հաջողվել։ 1623 թվականին Լեվանը մեգրելական բանակի հետ միասին ծանր պարտություն է կրել թագավորական զորքերից։ Դաշնակիցներ փնտրելիս Գեորգին ամուր կապեր է ստեղծել Արևելյան Վրաստանի ազդեցիկ Գեորգի Սաակաձեի հետ, որը օգտագործել է իմերեթական ուժերը ընդդեմ թագավորի` Թեյմուրազ I Կախեթցու։ Սաակաձեի պարտությունից հետո` 1626 թվականին, Գեորգին կապ է հաստատում Թեյմուրազի հետ և ամուսնացնում իր որդուն` Ալեքսանդր III Իմերեթցուն Թեյմուրազի դստեր` Դարեջանի հետ (1629): Սակայն դա չի չի կանխում ֆեոդալական անարխիաները, և   շարունակվում են։ Իր գահակալության ավելի ուշ շրջանում Գեորգին հերթական անգամ Լեվան Դադյանի դեմ է դուրս գալիս, բայց պարտվում է և գերի վերցվում։ Նրան ազատում է որդին` Ալեքսանդրը, բայց Գեորգին երկար չի ապրում, մահանում է 1939 թվականին։

Գեորգի III-ը ամուսնացել է Թամարի հետ։ Նա ունեցել է չորս որդի և մեկ դուստր։
* Ալեքսանդր III Իմերեթցի (1609–մարտի 1-1660), Իմերեթիի թագավոր.
* Ռոստոմ-1619–1639 թվականներ.
* Արքայազն Մամուկ Իմերեթցի, (մահացել է 1654)։

## Գրականություն
* Вахтанг Гурули, Мераб Вачнадзе, Михаил Александрович Бахтадзе. «История Грузии (с древнейших времён до наших дней)».
История Царства Грузинского: Жизнь Имерети

## Ծանոթագրություններ

Կատեգորիա:Բագրատունիներ
Բրդաձոր

**Բրդաձոր** (Բերդաձոր, վրացերեն՝ ბურდაძორი - Բուրդաձորի), հայաբնակ գյուղ Վրաստանի Քվեմո Քարթլիի մարզի Մառնեուլի շրջանում, վարչական կենտրոն Մառնեուլ քաղաքից 45 կմ հեռավորության և ծովի մակարդակից 760 մ բարձրության վրա։

## Բնակչությունը
Համաձայն 2002 թվականի տվյալների, գյուղն ուներ 58 բնակիչ, հիմնականում հայեր, որից 25 տղամարդ և 33 կին, իսկ 2014 թվականին, գյուղում ապրում էր 38 մարդ, որից 19 տղամարդ և 19 կին։

Գյուղում պահպանվել է 5-6-րդ դարերին վերագրվող քարե կոթողը, որի վրա առկա են զարդապատկերներ և խաչ։

## Նկարագրություն
Բրդաձոր (Բերդաձոր) գյուղը մասնագիտական գրականության մեջ հայտնի է իր նշանավոր սյունանման քառակող կոթողով (V դ․), որ տեղադրված է եղել գյուղի գերեզմանոցի միանավ եկեղեցու մնացորդների արևմտյան մասում։ Կոթողը հենվում է միակտոր քարից խորանարդաձև պատվանդանի վրա։ Այն պատած է բարձրարվեստ քանդակներով։ Երեք երեսներից յուրաքանչյուրը ողջ բարձրությամբ ունի քանդակային միևնույն մոտիվը․ առաջինում՝ հասկանման զարդաձևեր, երկրորդում՝ խաղողի որդագալար՝ ողկույզի և տերևի փոխ առ փոխ շարքով և երրորդում ՝ իրար կից երկու շարքում զուգորդված են արմավենու տերևներ հիշեցնող ալիքաձև ոլորազարդի և ընձյուղագալարի մոտիվները։ Չորրորդ երեսը, ինչպես Օձունի կոթողում, բաժանված է առանձին քառակուսիների, որոնց քանդակները միմյանցից տարբեր են։ Պատկերված են երկրաչափական և բուսական զարդամոտիվներ, կենդանական և մարդկային ֆիգուրներ, հավասարաթև խաչեր։ Պատվանդանի վերին մասը ողջ պարագծով պատած է ուղղահայաց գծերի շարքով, որից ցած առաջին երեսին պատկերված են ոլորազարդեր (հավերժության նշաններ), երկրորդում՝ շրջանաձև պատկերներ, երրորդում՝ պալատաձև զարդերի շարք և չորրորդում՝ շրջանագծի մեջ առնված հավասարաթև խաչ։
Բրդաձորի կոթողն իր պատկերագրությամբ ընդհանրության մեջ է Կողբի, Օձունի, Խոժոռնիի նույնատիպ հուշարձանների հետ։

## Ծանոթագրություններ

Կատեգորիա:Վրաստանի գյուղեր
Կատեգորիա:Վրաստանի հայաբնակ գյուղեր
Մաքս Լիտման

**Մաքս Լիտման** (, ), գերմանացի ճարտարապետ։

## Կենսագրություն
Մաքս Լիտմանը ծնվել է Շլոզքեմնիցում։ Սովորել է Քեմնիցի և Դրեզդենի տեխնոլոգիական համալսարաններում։ 1885 թվականին տեղափոխվել է Մյունխեն, որտեղ հանդիպել է Ֆրիդրիխ Տիրշին և Գաբրիել վոն Սիդլին և դեպի Իտալիա և Փարիզ կատարած կրթական ուղևորություններից հետո, հաստատվել է որպես ազատ ճարտարապետ։

1891 թվականին միանում է կնոջ ամուսնու հոր` Ջեկոբ Հեյլմանի բիզնեսին և այն դարձնում Heilmann & Littmann general partnership (ավելի ուշ` սահմանափակ պատասխանատվությամբ ընկերություն) և ստանձնում պլանավորման բաժնի պատասխանատվությունը։ Լիտմանը ստեղծել է հոյակապ շենքեր, այդ թվում` թատրոններ, հանրախանութներ, սպա կենտրոններ, եղել է Հեյլմանին, ով մասնագիտացած էր բնակարանային շինությունների կառույցման գործում, կատարյալ փոխարինող։

Կենդանության օրոք Լիտմանն ընդգրկվել է հրեական հանրագիտարանում։ Նրա ֆենոտիպային աղյուսակը երբեք ոչ մի անդրադարձ չի կատարում նրա հրեական ծագման մասին, այլ նշում է, որ նա սերում է Օշացի (Սաքսոնիա) բողոքական ընտանիքից ։

## Մատենագիտություն
* Breuer, Judith: Die Alte Oper in Stuttgart im Kontext der Theaterarchitektur von Max Littmann und der Dekorationsmalerei von Julius Mössel. Eine Ausstellung der Württembergischen Staatstheater im Kleinen Haus (Oberes Foyer) vom 5. Mai bis 11. Juni 1984. Stuttgart 1984.
* Littmann, Max: Das Charlottenburger Schiller-Theater. München: Bruckmann [ca. 1906].
* Littmann, Max: Das Münchner Künstlertheater. München: Werner 1908.
* Littmann, Max: Das Großherzogliche Hoftheater in Weimar. Denkschrift zur Feier der Eröffnung. München: Werner 1908.
* Littmann, Max: Die Königlichen Hoftheater in Stuttgart. Darmstadt: Koch 1912.
* Lux, Joseph August: Das Stadttheater in Posen, erbaut von Max Littmann. Eine Denkschrift. München: Werner 1910.
* Schaul, Bernd-Peter: Der Architekt Max Littmann. Sein Beitrag zur Reform des Theaterbaus um 1900. Tübingen: Masch. Diss. 1978.
* Schaul, Bernd-Peter: Das Prinzregententheater in München und die Reform des Theaterbaus um 1900. Max Littmann als Theaterarchitekt. Arbeitshefte des Bayerischen Landesamtes für Denkmalpflege, Bd. 37. 168 S., 174 Abbildungen. München Lipp 1987.
* Wegener, Wilhelm: Die Reformation der Schaubühne: eine technisch-dramaturgische Interpretation der Theaterbauten des Münchner Architekten Max Littmann und ihre Bedeutung für die Entwicklung der deutschen Schaubühne. München 1956 (Diss München 1957).
* Weiss-Vossenkuhl, Dorothea: Das Opernhaus in Stuttgart von Max Littmann (1910–1912). Stuttgart: Klett-Cotta 1983.
* Wolf, Georg Jacob: Max Littmann 1862–1931. Das Lebenswerk eines deutschen Architekten. 68 S., 116 Tafeln. München, Knorr & Hirth 1931.
* Wolf, Georg Jacob: Ingenieur J. Heilmann und das Baugeschäft Heilmann und Littmann. Ein Rückblick auf vierzig Jahre Arbeit. 25 S., 64 Tafeln. München 1911.
* Wolf, Georg Jacob: Das staatlich-städtische Kurmittelhaus Bad Reichenhall erbaut von Architekt Max Littmann, München. Eine Denkschrift. München: Bruckmann 1928.

## Ծանոթագրություններ

## Արտաքին հղումներ
* Մաքս Լիտմանի կառուցած թատրոնները

Կատեգորիա:Գերմանացի ճարտարապետներ
Անձեռոցիկ

thumb|Թղթե անձեռոցիկներ

**Անձեռոցիկ**, գործվածքի կամ այլ նյութի ուղղանկյունաձև (հազվադեպ այլ ձևի) մի կտոր, օգտագործվում է կենցաղում մակերևույթների վրայից տարբեր նյութերի հեռացման համար։ Հիմնական գործառույթը կեղտի մաքրումն է, մակերևույթի մաքրության ապահովումը։

## Անձեռնոցիկների տեսակներ
thumb|right|255px|<center>  </center> 
### Ըստ նյութի
* **[[Թուղթ (նյութ)|Թղթե]]**, օգտագործվում է հիմնականում ուտելու ընթացքում՝ բերանը, շրթունքները մթերքի հետքերից մաքրելու համար։ Շատ թղթե անձեռնոցիկներ օգտագործվում են նաև տանը կենցաղային մաքրման ժամանակ։
* **[[Գործվածքներ|Գործվածքե]]**, պատրաստվում է տարբեր տեսակի կտորներից։ Հիմնականում օգտագործվում է սեղանի և այլ մակերևույթներ սրբելու համար։
* **Առանց մազախավերի**, պատրաստվում է տարբեր նյութերից, ենթարկվում է հատուկ մշակման։ Օգտագործվում է օպտիկական մակերևույթների՝ լինզա, հայելի և այլն, մաքրման համար։ Օգտագործվում է նաև տարբեր էկրանների, հատկապես մոնիտորներ մաքրման համար։ Առաջին անգամ պատրաստել էր Գրիշա Շղթոյանը 1897թ.
* **[[Ասբեստ]]ե**, այս անձեռնոցիկները հիմա չեն օգտագործվում։ Օգտագործվել են մերձարևելյան միապետների բակերը մաքրելու ժամանակ։ Հասարակ մարդիկ դա չէին կարող օգտագործել, քանի որ բավականին թանկ էր։

### Ըստ օգտագործման ոլորտի
* **Կոսմետիկ** (**հիգիենիկ**, *ինտիմ*'), նախապես ներծծված են լինում բուրավետ նյութերով և ծառայում են նույն նպատակով, ինչ դեզոդորանտները։ Պահվում են հերմետիկ փաթեթներում։
* **Սրբելու**, անձեռնոցիկներ, որոնք նախապես ներծծված են յուղերը հեռացնող թույլ լուծիչներով։ Դրանցով մաքրում են դռների բռնակները, համակարգչի ստեղնաշարը, մկնիկը և նմանատիպ այլ իրեր։ Պահպանվում են հերմետիկ փաթեթներում։
* **Հղկիչ**, այս անձեռնոցիկներով հեռացնում են մետաղական, ապակե, կերամիկական մակերևույթները։

## Ծանոթագրություններ

Կատեգորիա:Հիգիենա
Ռոբերտ Ուիզդոմ

**Ռոբերտ Ուիզդոմ** (, ), ամերիկացի դերասան։

## Կյանքը և կարիերան
Ռոբերտ Ուիզդոմը ծնվել է Վաշիգտոնում, Կոլումբիայի շրջանում և ավարտել է Կոլումբիայի համալսարանը։ Նա նկարահանվել է ավելի քան ութսուն ֆիլմերում և հեռուստասերիալներում, սակայն առավել հայտնի է իր դերը Հովարդ Կոլվինա սերիալում HBO «Ձայնագրվում է»։ Մեծ էկրանին ուներ նկատելի դերեր այնպիսի ֆիլմերում, ինչպիսին են՝ «Առանց դեմքի», «Դյուպլեքս», «Ռեյ», «Գրողերը ազատության»։
Ուիզդոմը նկարահանվել է «Փախուստ» հեռուստասերիալում 2007—2008 թվականներին, իսկ ավելի ուշ հայտնվում է «Գերբնական» և «Սև նշան» սերիալներում։ Նա նաև նկարահանվել է երկարատև  սերիալում՝ «Երջանիկ քաղաք», ինչպես նաև հյուրն էր «Օրենք ու կարգ» սերիալներում «Հատուկ մարմին» և «Ինչպես ես հանդիպեցի ձեր մորը»։ 2012 թվականին նա ստացավ մշտական դերը քաղաքական Քոուլմեն Քարլայլաի «Նեշվիլ» հեռուստասերիալում։ Ուիզդոմը հետ էր իջեցվել կանոնավոր մինչև էպիզոդիդ կարգավիճակի երկրորդ մրցաշրջանում, քանի որ նրա կերպարը մեծ կարևորություն չի ունեցել սյուժեի համար։

## Ֆիլմագրություն
* 1994 — Ջինջ հիշողություն / *Clean Slate*
* 1995 — Շաքարի / *Sahara*
* 1996 — Եթե պատերը կարողանային խոսել / *If These Walls Could Talk*
* 1996 — Այն, ինչ ես անում / *That Thing You Do!*
* 1997 — Առանց դեմքի / *Face/Off*
* 1998 — Հզոր Ջո Յանգը / *Mighty Joe Young*
* 2000 — Թանձր արդյունահանում / *The Heist*
* 2000 — Պար «Կապույտ իգուան» / *Dancing at the Blue Iguana *
* 2002 — Ուղիղ եթեր է Բաղդադ / *Live from Baghdad*
* 2003 — Շոուի դար / *Masked and Anonymous*
* 2003 — Դուպլեքս / *Duplex*
* 2004 — Ռեյ / *Ray*
* 2004 — Մոռացված / *The Forgotten*
* 2007 — Գրողները ազատության / *Freedom Writers*
* 2007 — Սղոց 4 / *Saw IV*
* 2007—2008 — Փախուստ / *Prison Break*
* 2003—2008 — Գաղտնալսումը / *The Wire*
* 2008—2009 — Գերբնական / *Supernatural*
* 2009 — Կոլեկցիոներ / *The Collector*
* 2010 — Խաղի կրքերը / *Passion Play*
* 2010—2011 — Սև նշան / *Burn Notice*
* 2012 — Չար ասպետ։ Լեգենդի վերածնունդը / *The Dark Knight Rises*
* 2012—2013 — Նեշվիլ / *Nashville*

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Կոլումբիայի համալսարանի շրջանավարտներ
Եգիպտոսի XXVI դինաստիա

**Եգիպտոսի XXVI դինաստիան** (մոտ մ.թ.ա. 685-525 թթ.), որն անվանվում է նաև Սաիսյան դիանստիա` այդ ժամանակահատվածում երկրի մայրաքաղաք Սաիսի անունով, երկրի ղեկին է եղել մինչև Պարսկաստանի կողմից Եգիպտոսի նվաճումը (մ.թ.ա. 525 թ.):

Պատմիչ Մանեթոնը XXVI դինաստիան սկսում է հետևյալ փարավոններից, ովքեր փաստացի կառավարել են Սայիսն ու Մեմֆիսը.

Այս կերպ XXVI դինաստիան կապված է լինում XXIV դինաստիային։ Իսկ Պսամետիհ I XXIV դինաստիայի առաջին փարավոնն է։

## Ծանոթագրություններ

Կատեգորիա:Հին Եգիպտոս
Երազների քաղաք

**Երազների քաղաք**, գտնվում է Չինաստանի Կոտայ շրջանի Մակաո քաղաքում։ Այն խաղա-հյուրանոցային համալիր է և կառուցվել 2009 թվականին Զահա Հադիդ Ճարտարապետական կազմակերպության նախագծով։ Համալիրի սեփականատերն ու կազմակերպչական գործերն իրականացնում է հոնկոնգյան Մելկո Քրաուն էնթրթեյմնթը (): Համալիրն իրենից ներկայացնում է մի ընդհանուր ամբիոն և չորս հյուրանոցային աշտարակներ. «Հարդ ռոք հոթել», «Քրաուն Թաուվրս» և «Գրանդ հյաթ Մակաո» երկու շինություններ։

**Քրաուն Թաուվրս** - 36 հարկանի հյուրանոց՝ 290 համարներով, սպա կենտրոնով, 2 ռեստորաններով և սրճարանով։

**Գրանդ հյաթ Մակաո** - 32 հարկանի հյուրանոց՝ 790 համարներով, մեծ պարահրապակով, սպա կենտրոնով, լողավազանով, ֆիտնես կենտրոնով, թենիսի խաղահրապարակով, 2 ռեստորաններով և 2 սրճարաններով)։

**Հարդ ռոք հոթել** -  37 հարկանի հյուրանոց՝ 322 համարներով, լողավազանով, սպա կենտրոնով, 3 սրճարանով և թանգարանով, որտեղ ցուցադրվում են Մայքլ Ջեքսոնի,Մադոննայի և Ջեքի Չանի իրերը։

## Պատկերասրահ

Crown Towers 01.JPG|Քրաուն Թաուվրս
The City of Dreams Hyatt Macao.jpg|Գրանդ Հյաթ Մակաո
Hard Rock Hotel Macau 2009.jpg|Հարդ ռոք հոթել
City of Dreams Macau DFS T Galleria Macau 201606.jpg|Մակաո,երազների քաղաք
SOHO in City of Dreams Macau 20140726.jpg| Մակաո
The City of Dreams The Boulevard View1.jpg|Երազների քաղաք, Բուլվար, 2016
The City of Dreams Main Enterance Lobby 2009.jpg|Երազների քաղաք, գլխավոր մուտք
House of Dancing Water Theatre 201301.jpg|Պարող ջրերի թատրոն
The City of Dreams Hyatt Macao Lobby.jpg|Գրանդ Հյաթ Մակաո


## Տես նաև
* ↑https://en.wikipedia.org/wiki/Portal:Macau
* Altira Macau
* Macao Studio City
* City of Dreams Manila
* Gambling in Macau 
* Cotai_Strip#Properties_in_Cotai|List of properties on the Cotai Strip 
* List of casinos#Macau|List of Macau casinos

## Արտաքին հղումներ
* Պաշտոնական կայք - Երազների քաղաք
* Official website - The House of Dancing Waters
* Melco Crown Entertainment 
* Grand Hyatt Macau 
* Hard Rock Hotel Macau 

## Ծանոթագրություններ

Կատեգորիա:Կազինոներ
Վիչայ Շրիվադանապրաբահա

**Վիչայ Շրիվադանապրաբահա** (,  ), նախկինում **Վիչայ Ռակսրիակսորն** (), թայ միլիարդատեր, գործարար։ Նրան է պատկանում Կինգ Փաուեր Դութի Ֆրի (King Power Duty Free) կազմակերպությունը, որի հիմնադիրը, սեփականատերը և նախագահն է հանդիսանում վերջինս։

## Կենսագրություն
Շրիվադանապրաբահան ծնվել է թայ֊չինական ընտանիքում։

## Կարիերա
Նա համարվում է Կինգ Փաուեր Դութի Ֆրի ընկերության հիմնադիրն ու գլխավոր տնօրենը։ Հայտնվել է *[[Ֆորբս]]* թերթում՝ որպես Թայլանդի 7֊րդ ամենահարուստ մարդ 3.3 միլիարդ կարողությամբ։
Վիչայը 2010 թվականի ամռանը ձեռք բերեց անգլիական Լեյստեր ֆուտբոլային ակումբը։

2011 թվականին դարձավ ակումբի նախագահ, իսկ իր որդի Աիյավատը ընտրվեց փոխնախագահի պաշտոնում։

2016-2017 թվականների Անգլիայի Պրեմիեր Լիագայի ավարտից անմիջապես հետո Վիչայը ակումբի 19 ֆուտբոլիստներին նվիրեց BMW i8 և £100 հազար յուրաքանչյուրին։

Կինգ Փաուերը 2016 թվականին ձեռք բերեց Ասիական Ավիաընկերության 39%-ը։

## Անձնական կյանք
Ամուսացած է եղել, ունեցել է 4 երեխա։

## Ծանոթագրություններ

Կատեգորիա:Ավիավթարից զոհվածներ
Կատեգորիա:Թաիլանդցիներ
Կատեգորիա:Միլիարդատերեր
Կատեգորիա:Սպորտի ղեկավարներ և կառավարիչներ
Կատեգորիա:Ասիացի գործարարներ
Կատեգորիա:Ֆուտբոլի ղեկավարներ
Հիրոե Նակաի

(), ճապոնացի պրոֆեսիոնալ սիոգիի խաղացող, ունի 6 կանացի դան, 1-ին թագուհի մեիձի։  աշակերտուհին է, որը ունի 9 դան։

1990-ականներին Իտիո Սիմիձուի հետ հավասար ընդգրկվել է Ճապոնիայի երկու ուժեղագույն սիոգիստներ ցուցակում։

Նակաին ներառված է LPSA կազմակերպությունում և համարվում է այնտեղի ուժեղագույն սիոգիստը։ 2007—2010 թվականներին կատարել է կազմակերպության գլխավոր պարտականությունները։

2013 թվականի հուլիսին այցելելով Մինսկում կազմակերպված սիոգիի Եվրոպայի առաջանությանը, դարձել է բլից մրցաշարի չեմպիոն (հիմնական մրցաշարին չի մասնակցել)։

Ներառված է «Հաբու սերնդի» կանացի մասի մեջ։

## Դասեր
* 1981: 2-րդ կանացի կյու
* 1983: 1-ին և 2-րդ կանացի դան
* 1986: 3-րդ դան
* 1989: 4-րդ դան
* 1992: 5-րդ դան
* 2002: 6-րդ (բացի նրանից, ներկայիս սիոգիստները ունեն միայն սիմիձու աստիճանը)

[thumb|<center>Նակաին ESC/WOSC 2013 մրցաշարին ([Մինսկ)]]

## Կոչումներ

* Կոչումների քանակ՝ **19**
* LPSA կոչումներ՝ **4**
* 1-ին թագուհի մեիձի (1992, 5 անգամ Մեիձին ի կոչումը ստանալու համար)

## Ծանոթագրություններ

Կատեգորիա:Ապրող անձինք
Կատեգորիա:Ճապոնացի պրոֆեսիոնալ սիոգիի խաղացողներ
Բուլղարիայի սևծովյան ափ

[մինի|աջից|300x300px|[արևային ափ|Արևային ծովափ Սև ծովի ափին]]
**Բուլղարիայի սևծովյան ափ** (), Սև ծովի արևմտյան հատվածը, որի ջրերը ողողում են Բուլղարիայի ափերը։

Այն նաև հանդիսանում է Ռումինիայի սևծովյան ափը, որը գտնվում է երկրի հյուսիսում և Թուրքիայի եվրոպական հատվածը։

Բուլղարիայի սևծովյան ափի ընդհանուր երկարությունը կազմում է 414 կմ, որից շուրջ 130 կմ-ը զբաղեցնում են ավազոտ լողափերը, որոնք Բուլղարիայի կարևոր զբոսաշրջային կենտրոններն են։

## Աշխարհագրություն
Դարդանելի նեղուցը միանալով Եգեյան և Միջերկրական ծովին մասամբ ձևավորում է Բուլղարիայի սևծովյան ափը։ Սև ծովը Բուլղարիայի տրանսպորտային փոխադրումների համար կարևոր շրջան է։ Դրա հետ մեկտեղ Սև ծովը պահպանում է իր ստրատեգիական և ռազմական մեծ նշանակությունը։

Բալկանյան լեռները կտրելով ամբողջ երկրի տարածքը հասնում են մինչև Սև ծով՝ ձևավորելով Բուլղարիայի արևմտյան լեռնային աշխարհագրական շրջանը։

Սև ծովը կարևոր զբոսաշրջային նշանակություն ունի։ Բուլղարիա ժամանած զբոսաշրջիկների կեսից ավելին հանգրվանում են Սև ծովի ափին գտնվող նավահանգիստներում և առողջարաններում։ Այստեղ են գտնվում Բուլղարիայի երկու խոշոր քաղաքներն ու հիմնական նավահանգիստները՝ Վառնան (Բուլղարիայի երրորդ խոշոր քաղաքը) և Բուրգասը (Բուլղարիայի չորրորդ խոշոր քաղաքը)։ Վառնան գտնվում է Սև ծովի հյուսիսային ափին, իսկ Բուրգասը՝ հարավային։

2013 թվականի հուլիսի 15-ին ավարտվել է Թրակիայի ավտոճանապարհի շինարարությունը, որի արդյունքում ավտոխճուղով իրար են միացվել Բուրգասը և մայրաքաղաք Սոֆիան։ Նախատեսված է ավտոմայրուղով իրար միացնել նաև Վառնան և Բուրգասը։

Բուլղարիայի սևծովյան ափի հարող աշխարհագրական տեղանքը համարվում է Արևմտյան Թրակիայի պատմական երկրամասը։

## Զբոսաշրջություն
1950 թվականից Սև ծովի ափը Բուլղարիայի կարևոր զբոսաշրջային շրջաններից է հատկապես ամառային սեզոնին (մայիսից հոկտեմբեր ամիսներին)։

Ամեն տարի միլիոնավոր օտարերկրյա և տեղացի զբոսաշրջիկներ ամառային հանգստի նպատակով հանգրվանում են Վառնայի և Բուրգասի արևոտ լողափներում։

Մինչ 1989 թվականը Բուլղարիայի սևծովյան ափը հայտնի էր աշխարհին *Կարմիր Ռիվիերա* անվանումով։ «Երկաթե վարագույրի» անկումից հետո նրա անվանումը փոխվել է և այն կոչվել է պարզապես *Ռիվիերա*։

### Տեսարժան վայրեր
Ստորև ներկայացված տեսարժան վայրերը գտնվում են Բուլղարիայի սևծովյան ափամերձ գոտում։ Համարվում են զբոսաշրջային կարևոր օբյկետներ։

Euxinograd-palace-benkovski.png
Albena_resort_Boby_Dimitrov.jpg
Kaliakra_4.JPG
Cape-emine-dinev.jpg


## Ծանոթագրություններ

Կատեգորիա:Բուլղարիայի նավահանգիստներ
Կատեգորիա:Զբոսաշրջությունը Բուլղարիայում
Կատեգորիա:Սև ծով
Քասլ Հովարդ

**Քասլ Հովարդ** փառահեղ տուն, որը գտնվում է Հյուսիսային Յորքշիրում, Անգլիա, 15 մղոն (24 կմ) հեռավորությամբ Յորքի հյուսիսից։ Այն մասնավոր նստավայր է, և եղել է Հովարդ ընտանիքի Քարլիսլ ճյուղի տունը ավելի քան 300 տարի։

Քասլ Հովարդի կառուցումը սկսվել է 1699 թվականին և տևել է մոտ 100 տարի։ Տունը շրջապատված է եղել մեծ կալվածքներով, որոնք Քարլիս 7-րդ կոմսի ժամանակաշրջանում զբաղեցրել է 5300 հա տարածք և ներառում էին այնպիսի գյուղեր, ինչպիսիք են Վելբուրնը, Բուլմերը, Թերինգթոնը և Քոնիսթորփը։ Կալվածքը ծառայել է որպես երկաթուղային կայարան 1845 թվականից մինչև 1950-ական թվականները։
1911 թվականին 9-րդ կոմսի մահից հետո, Հովարդ ամրոցը ժառանգել է իր կրտսեր որդի Ջեֆրին։ 1952 թվականին ամրոցը բացվեց հանրության առջև իր տիրոջ՝ Ջորջ Հովարդի կողմից։ Հովարդ ամրոցն ունի ընդարձակ և բազմազան այգիներ։ Այնտեղ կա այգի, որի անմիջապես հետևում գտնվում է ամրոցը։ Տունը գտնվում է աչքի ընկնող բարձունքի վրա։

## Պատկերասրահ

The Obelisk At Castle Howard - geograph.org.uk - 211022.jpg|Մեծ Օբելիսկ
Castle Howard 01.jpg|Ամրոցը հյուսիսային կողմից
Castle Howard 06.jpg|Ամրոցը արևմտյան կողմից
Castle Howard 07.jpg|Ամրոցը հարավային կողմից
The "Four Faces" statue, Pretty Wood - geograph.org.uk - 74842.jpg|"Չորս դեմքեր" արձան 
Ruined Tower - geograph.org.uk - 32550.jpg|Ավերակներ
Temple of Four Winds.JPG|Չորս քամիների տաճար
Potato field and Mausoleum - geograph.org.uk - 175984.jpg|Դամբարան
Castle Howard Turquoise Drawing Room.jpg|Ամրոցի գծագրային սենյակ
Castle Howard The Great Hall Entrance.jpg|Ամրոցի հյուրասենյակ
Castle Howard Bedroom.jpg|Ամրոցի ննջասենյակ
Castle Howard Chapel.jpg|Ամրոցի մատուռ


## Ծանոթագրություններ

## Արտաքին հղումներ
* Castle Howard web site
* Historical Images of Castle Howard 
*  Castle Howard entry from The DiCamillo Companion to British & Irish Country Houses 
* Yorkshire Arboretum website
* TimesOnline article on Castle Howard's use of renewable energy systems 
* Castle Howard's article on their use of renewable energy systems 
* Installer's site on Castle Howard's renewable energy systems 

Կատեգորիա:Մեծ Բրիտանիայի պալատներ
Սեդլեցի ոսկրատուն

**Սեդլեցի ոսկրատուն** () կամ **Բոլոր սրբերի մատուռ** (), գոթական գերեզմանոցային ժամատուն (երբեմն նաև ընդունվում է որպես կապելլա կամ մատուռ) չեխական Սեդլեցում, Կուտնա Գոռա քաղաքում։
մինի|Շվարցենբերգների տոհմական զինանշանը
Այն համարվում է Չեխիայի ամենամեծ ոսկրատունը, որի կրիպտեում հավաքված են հսկայական թվով ոսկորներ։ Մեծ հետաքրքրություն է ներկայացնում մատուռի ներքին ինտերիերը, որն ամբողջովին զարդարված է մարդկային գանգերով և ոսկորներով. այդ նպատակի համար կիրառվել են ավելի քան 40.000 մարդկային կմախքներ։

## Պատմություն
1278 թվականին Հենրիխը, Կուտնա Գոռա քաղաքի արվարձան Սեդլեցի ցիստերցիանական մենաստանի աբբահայրը, Չեխիայի Օտտոկար 2-րդ արքայի կողմից ուղարկվել է Ավետյաց երկիր։ Հետ գալուց նա մի քիչ հող բերեց Գողգոթայից և շաղ տվեց աբբայության գերեզմանոցով մեկ։
մինի|ձախից|Մատուռի ընդհանուր ինտերիերը
Այդ լուրը արագորեն տարածում գտավ տարածաշրջանում։ Դրանից հետո այն դարձավ Կենտրոնական Եվրոպայի բնակիչների համար հուղարկավորման ամենահայտնի վայրերից մեկը։ Հազարավոր մարդիկ էին երազում մեռնելուց հետո հենց այդտեղ գտնել իրենց վերջին հանգիստը։ Միջնադարյան պատերազմներն ու սև մահի՝ ժանտախտի համաճարակները 14-րդ դարի կեսերին, ինչպես նաև Հուսյան հեղափոխական շարժումը 15-րդ դարի սկզբին, կտրուկ մեծացրին այս գերեզմանատունը, քանի որ զոհերին հիմնականում այստեղ էին հուղարկավորում։
մինի|աջից
 
1400-ական թվականներին գերեզմանոցի կենտրոնական մասում կառուցվեց դամբարանով գոթական տաճար։ Դամբարանը պետք է ծառայեր որպես ոսկորների ամբար, որոնք հանվել էին գերեզմաններից, քանի որ այլևս գերեզմանոցում ազատ տեղ չէր մնացել։ Ազատված տարածքներում կամ կրկին թաղումներ էին կատարում, կամ էլ շինարարություն անում։ Ըստ տարածված լեգենդի, 1511 թվականից հետո, գերեզմաններից ոսկորների դուրս հանումը և ամբարելը դամբարանում կատարում էր Սեդլեցի ցիստերցիանական մենաստանի վանականներից մեկը։

1703-1710 թվականներին տաճարը վերակառուցվել է։ Ավելացվել է նոր մուտք, որպեսզի վերջինս պահի խոնարհված արտաքին պատը։ Վերին հարկը կառուցվեց բարոկկո ոճով։

1784 թվականին կայսրը կարգադրեց փակել Սեդլեցի ոսկրատունը և մենաստանը։ Ժամատունն ու վանական հողերը գնեց Շվարցենբերգի ընտանիքը։
մինի|Գերեզմանոցը
1870 թվականին այս ընտանիքը վարձեց փայտափորագիր Ֆրանտիշեկ Ռինտին (František Rint), որպեսզի նա կարգավորի ու դասավորի կուտակված ոսկրակույտը։ Վերջինս լծվեց աշխատանքի և եկեղեցին ստացավ այսօրվա տեսքը։ Ամբողջ ինտերիերը այսօր զարդարված է ոսկորներով ու գանգերով. այդ թվում ջահերը, զինանշանները, գրությունները, մոմակալները։

Մաուռը բաց է այցելուների համար ամեն օր, առավոտից իրիկուն։

## Տես նաև
* Ոսկրատուն

## Գրականություն
* Horyna, Mojmír, Jan Blažej Santini-Aichel, Karolinum, Praha 1998.
* Horyna, Mojmír, Santini: Stavby J. B. Santiniho na Žďársku, Resident, Žďár nad Sázavou 1999.
* Kryšková, Anna – Látalová, Barbora – Kraut, Jan et al., Záměření církevní architektury J. B. Santiniho, Vysoké účení technické v Brně, Brno 2010.
* Kulich, Jan, Kostnice. Kutná Hora – Sedlec, Gloriet, Chlumec nad Cidlinou 2002.

## Ծանոթագրություններ

## Արտաքին հղումներ
* Պաշտոնական կայք  
* Kostnice v Sedlci , Reflex&nbsp;50/2006 (on-line pouze v&nbsp;placené zóně)

Կատեգորիա:Գերեզմանատներ այբբենական կարգով
Կատեգորիա:Գոթական ճարտարապետություն
Կատեգորիա:Դամբարաններ
Կատեգորիա:Կաթոլիկ եկեղեցի
Լոբստեր (ֆիլմ)

**Լոբստեր** (), 2015 թվականի աբսուրդիստական ժանրի, դիստոպիական դրամատիկ կատակերգություն։ Ֆիլմը գրվել է Յորգոս Լանտիմոսի և Էֆթիմիս Ֆիլիպույի կողմից և համատեղ նկարահանվել Սեսի Դեմփսիի, Էդ Գուինիի և Լի Մագիդեյի։ Ֆիլմի գլխավոր ռեժիսորն է Յորգոս Լանթիմուսը։ Գլխավոր դերերում են Քոլին Ֆարելը և Ռաքել Ուեյզըը։ Ֆիլմը Իռլանդիայի, Միացյալ Թագավորությունների, Հունաստանի, Ֆրանսիայի և Նիդեռլանդների միջազագյին համատեղ համագործակցություն է։
2015 թվականի Կաննի կինոփառատոն ժամանակ այն ընտրվեց պայքարելու «ոսկե արմավենու ճյուղի» համար և հաղթեց «Ժյուրիի մրցանակ»։ Այն Տորոնտոյի միջազգային կինոփառատոնի ժամանակ ներկայացվել է հատուկ ցուցադրությունների բաժնում։

## Սյուժե

Մի հյուրանոցում ապրում են միայնակ կանայք ու տղամարդիկ, ովքեր, 45 օրվա ընթացքում իրենց զույգին չգտնելու դեպքում, դառնում են կենդանիներ, ընդ որում իրենք են ընտրում, թե ինչ կենդանի են ուզում դառնալ։ 
Գլխավոր հերոսը՝ Դեյվիդը ցանկանում է լոբստեր դառնալ, քանի որ սիրում է նրանց կյանքի ցիկլը, ինչպես նաև՝ ծովը։
Հյուրանոցն ունի իր կանոններն ու արարողությունները։ Որոշ իրադարձություններից հետո Դեյվիդը փախչում է հյուրանոցից և միանում միայնակների մի խմբին, որոնք արգելում են ցանկացած ռոմանտիկ հարաբերություններ։ Բայց Դեյվիդը և միայնակներից մեկը սիրահարվում են և սկսվում է նրանց գաղտնի ռոմանտիկ հարաբերություններ։ Պարզելով այս ամենը՝ նրանց առաջնորդը կուրացնում է ազջկան՝ խաբելով, որ նրան տարել է հիվանդանոց՝ բուժելու կարճատեսությունը։ 
Դեյվիդը նրանց առաջնորդին, որին դանակահարել էր իր կուրացված սիրեցյալը, նետում է փոսը, որպեսզի շները հոշոտեն։
Դեյվիդը աղջկան խոստանում է, որ ինքն էլ կկուրանա, որպեսզի նրանք նման լինեն։ Ռեստորանում Դեյվիդը իր հետ վերցնում է դանակն ու գնում զուգարան՝ ինքն իրեն կուրացնելու, իսկ աղջիկը նստած նրան է սպասում։ Այսպիսով ֆիլմն ավարտվում է։

## Դերերում

* Քոլին Ֆարել՝ Դեյվիդ
* Ռեյչել Ուայզ՝կարճատես կին
* Ջեսիկա Բարդեն՝ կինը, ում քթից արյուն է գալիս
* Օլիվյա Քոլման՝ հյուրանոցի մենեջեր
* Բեն Ուշոու՝ տղամարդը, ում քթից արյուն էր գալիս
* Ռոջեր Էշթոն-Գրիֆիթս՝ բժիշկ

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2010-ականների ֆրանսիական ֆիլմեր
Կատեգորիա:2015 ֆիլմեր
Կատեգորիա:2016 ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Հակաուտոպիական ֆիլմեր
Կատեգորիա:Ֆրանսիական ֆիլմեր
3 Doors Down

մինի
**3 Doors Down**, Ամերիկյան ռոք խումբ։ Հիմնադրվել է 1996 թ֊ին Էսկատավպա քաղաքում, Միսիսիպի։ Խմբի սկզբնական կազմն էր ՝ Բռեդ Առնոլդ (վոկալիստ, թմբկահար), Թոդդ Հարրել (բաս), Մեթ Ռոբերթս (կիթառ, բեք վոկալիստ)։ Խումբը հասել է համաշխարհային հռչակի իր առաջին սինգլով՝ "Kryptnite"-ով, որը Billboard Hot 100 աղյուսակում զբաղեցրել է հեղինակավոր երրորդ հորիզոնականը։ Այնուհետև խումբը ստորագրել է պայմանագիր Republic Records խմբի հետ և 2012 թ֊ին թողարկել առաջին ալբոմը՝ The Better Life (լավագույն կյանք)։ Ալբոմը եղել է տարվա 11֊րդ ամենալավ վաճառվող ալբոմը։ Խումբին շուտով միանում է հնչյունայն կիթառահար Քրիս Հենդերսոնը, հետո՝ թմբկահար Ռիչարդ Հիլլսը, ով նվագել էր իրենց առաջին ալբոմի համար ճանապարհորդության ժամանակ։

Խմբի երկրորդ ալբոմը՝ Away from the Sun֊ը (Արևից հեռու), որը ստեղծվել է 2002 թ֊ին, շարունակել է խմբի հաջողությունները․ Billboard 200֊ի աղյուսակում զբաղեցրել է ութերորդ հորիզոնականը։ Ալբոմի լավագույն հիթեր են ճանաչվել "When I'm Gone"֊ը (Երբ ես գնամ) և "Here Without You"֊ն (Այստեղ առանց քեզ)։ Երկու տարվա ընթացքում խումբը բավական ճանապարհորդեց ։ Daniel Adair-ը նվագում էր թմբուկ խմբի ճանապարհորդությունների ժամանակ։ Այս կոնֆիգուրացիան ցուցադրում է ավելի քան 1000 ցուցադրություն աշխարհով մեկ կատարած ճանապարհորդությունների ժամանակ։ 2005 թ֊ին Գրեգ Ափչրչը փոխարինելու է գալիս Adair֊ին և միանում է խմբին որպես թմբկահար։ 2005 թ֊ին ումբը թողարկում է իր երրորդ ալբոմը՝ Seventeen Days (17 օր)։ Ալբոմը առաջին անգամ հնչեցվել է Billboard 200 աղյուսակում։ Խմբի չորրորդ ալբոմը՝ 3 Doors Down֊ը, նույնպես զբաղեցրել է առաջին հորիզոնականը Billboard 200֊ի աղյուսակում։ Խմբի հինգերորդ ալբոմը՝ Time of My Life֊ը (2011) աղյուսակում զբաղեցրել է երրորդ հորիզոնականը։ 2012 թ֊ին հիմնական կիթառահար Մեթ Ռոբերթսը հեռանում է՝ առողջական խնդիրների պատճառով։ Նրան փոխարինում է Չեթ Ռոբերթսը, ով նախկինում եղել է Հենդերսոնի կիթառի ուսուցիչը։
3 Doors Down խումբը վաճառել է ավելի քան 20 մլն ալբոմ ամբողջ աշխարհում։ Խումբը հանդես է եկել այնպիսի արտիստների հետ ինչպիսիք են Daughtry, Pop Evil, Red Sun Rising, Black Stone Cherry, Megadeth, Staind, Nickelback, Three Days Grace, Oleander (band), Alter Bridge, Breaking Benjamin, Seether, Shinedown, Hinder, Mentors, ZZ Top, Bob Seger և Lynyrd Skynyrd։

Կատեգորիա:Ամերիկյան ռոք խմբեր
Կատեգորիա:1996 հիմնադրված երաժշտական խմբեր